OzLabs/hebrew-wiki-articles huggingface dataset:
מאמה באלדה

מאמה סאמבה באלדה (בפורטוגזית: Mama Samba Baldé; נולד ב-6 בנובמבר 1995) הוא כדורגלן מגינאה ביסאו המשחק בעמדת החלוץ בברסט.

==קריירת מועדונים==
באלדה, בביסאו שבגינאה ביסאו, וזמן קצר לפני יום הולדתו ה-10 עברה משפחתו לפורטוגל. כאשר הגיע לפורטוגל, החל לשחק כדורגל בקבוצות כדורגל מקומיות ובשנת אף רשם משחק בקבוצה הבוגרת של סינטרנסה. בסיום עונה זו הצטרף למחלקת הנוער ספורטינג ליסבון, כאשר במקביל שיחק בקבוצת המילואים שלה.

בינואר , הושאל לבנפיקה קסטלו ברנקו מהליגה השלישית.

בקיץ באלדה הושאל לאווש מליגת העל הפורטוגלית. ב-11 בספטמבר ערך את הופעת הבכורה שלו בקבוצה בניצחון 1-2 נגד בלננסש. בפברואר , באלדה הבקיע את שערו התשיעי בקבוצה ובכך הפך למלך שעריה בליגה הבכירה אי פעם.

ב-27 ביוני 2019 באלדה חתם לשלוש שנים בדיז'ון מליגת העל הצרפתית. ב-10 באוגוסט ערך את הופעת הבכורה שלו בקבוצה בהפסד 2-1 לסנט אטיין.

ב-31 ביולי 2021 באלדה חתם בטרואה.

ב-30 באוגוסט 2023 הושאל לאולימפיק ליון לעונה אחת עם אופציה רכישה בשווי 6 מיליון אירו. בסוף העונה ליון מימשו את האופצייה.

ב-30 באוגוסט 2024 חתם בברסט.

==קריירה בינלאומית==
בשנת באלדה הצטרף לנבחרת גינאה ביסאו. ב-8 ביוני 2019 ערך את הופעת הבכורה שלו בנבחרת במשחק ידידות נגד .

באלדה נכלל בסגל הנבחרת לקראת גביע אפריקה לאומות 2019.

נכלל בסגל נבחרת גינאה ביסאו לטורניר גביע אפריקה לאומות 2023.

==תארים==
; אווש
*הגביע הפורטוגלי: 

==קישורים חיצוניים==

== הערות שוליים ==

קטגוריה:כדורגלנים מגינאה ביסאו
קטגוריה:כדורגלנים פורטוגזים
קטגוריה:גינאה ביסאו: מגני כדורגל
קטגוריה:מגני כדורגל פורטוגזים
קטגוריה:גינאה ביסאו: חלוצי כדורגל
קטגוריה:חלוצי כדורגל פורטוגזים
קטגוריה:ביסאו: כדורגלנים
קטגוריה:כדורגלני אווש
קטגוריה:כדורגלני דיז'ון
קטגוריה:כדורגלני טרואה
קטגוריה:כדורגלני אולימפיק ליון
קטגוריה:כדורגלני ברסט
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:כדורגלני גביע אפריקה לאומות 2023
קטגוריה:ספורטאים פורטוגזים בצרפת
קטגוריה:אישים מגינאה ביסאו שנולדו ב-1995
קטגוריה:פורטוגזים שנולדו ב-1995
משבר הצוללות באוסטרליה

תרשים של הצוללת מסדרת Attack שביטול חוזה הפיתוח והייצור שלה הביא למשבר זה. הצוללת היא גרסה קונבנציונלית של [[צוללת תקיפה גרעינית מסדרת ברקודה.]]
משבר הצוללות באוסטרליה (וידוע בשם משבר הצוללות האוסטרליות ומשבר הצוללות בין אוסטרליה וצרפת) הוא משבר דיפלומטי בין אוסטרליה לצרפת וכן במידה פחותה בין צרפת לארצות הברית, בשל ביטול מפתיע של חוזה לפיתוח צוללות תקיפה קונבנציונליות מסדרת Attack בין ממשלת אוסטרליה ל-Naval Group הצרפתית. ההכרזה לביטול הפרויקט באה במקביל להכרזה על ברית AUKUS, ולהכרזה על תוכנית פיתוח וייצור לצוללות גרעיניות על ידי אוסטרליה בסיוע והעברת טכנולוגיה של ארצות הברית.

ההכרזה הביאה לתגובה נזעמת של ממשלת צרפת על המהלך, ולהחזרת השגרירים של צרפת באוסטרליה ובארצות הברית.

== הרקע למשבר ==
בשנת 2016 נחתם חוזה בין ממשלת אוסטרליה ו-Naval Group (DCNS) הצרפתית בנפח של 34.4 מיליארד יורו (מאוחר יותר הוערך ב-56 מיליארד יורו), לפיתוח ויצור של 12 צוללות שהן גרסה בעלת הנעה קונבצניונלית של צוללת התקיפה הגרעיניות מסדרת ברקודה שהייתה אז בפיתוח ב-Naval Group. הצוללות מסדרה זאת שכונתה Attack היו אמורות להחליף את ששת הצוללות מסדרת קולינס המזדקנות. החוזה כלל ייצור של הצוללות במספנות באוסטרליה, וכן פיתוח מערכת בקרת ירי על ידי חברת לוקהיד מרטין. לשם כך הוקצו משאבים רבים לשדרוג המספנות והכשרה של כוח אדם באוסטרליה על ידי מומחים מצרפת וארצות הברית.

עם העלייה במחיר התוכנית, והתעכבות בתכנון הצוללות על ידי Naval Group נוצר פער ניכר ביכולות של הצי המלכותי האוסטרלי שתכנן להוציא את הצוללות מסדרת קולינס משירות החל משנת 2025.

ב-16 בספטמבר 2021 ממשלת אוסטרליה הכריזה שהיא משנה את סדר העדיפויות שלה ומפנה אותן לפיתוח צוללות גרעיניות בעזרת ארצות הברית כחלק מברית AUKUS, ולכן היא מבטלת את החוזה עם Naval Group לפיתוח סדרת Attack.

== ראו גם ==
* יחסי אוסטרליה–צרפת
* האמברגו הצרפתי על ישראל

== הערות שוליים ==

קטגוריה:תקריות דיפלומטיות
קטגוריה:אוסטרליה: יחסי חוץ
קטגוריה:צרפת: יחסי חוץ
קטגוריה:אוסטרליה: צבא וביטחון
מיכאיל רימסקי-קורסקוב

מיכאיל רימסקי-קורסקוב (ברוסית: Михаил Николаевич Римский-Корсаков; 1 בספטמבר 1873, סנקט פטרבורג – 11 במרץ 1951, לנינגרד) היה אנטומולוג רוסי-סובייטי, פרופסור באוניברסיטת סנקט פטרבורג.

== ביוגרפיה ==
מיכאיל רימסקי-קורסקוב נולד בסנקט פטרבורג למשפחה של המלחין ניקולאי רימסקי-קורסקוב. הוא קיבל חינוך ביתי וסיים גימנסיה בשנת 1891 עם קבלת מדליית כסף. הוא התחיל לימודים באוניברסיטת סנקט פטרבורג וסיים אותה בשנת 1895. לאחר הלימודים הוא עבר לאזור חרסון בה חקר מזיקים לחקלאות.

בשנת 1901 רומסיק-קורסקוב החל ללמד באוניברסיטה ובשנת 1913 סיים עבודת הדוקטורט.

בשנת 1919 ביוזמו באוניברסיטה הוקמה קתדרה לאנטומולוגיה והוא מונה לפרופסור וראש הקתדרה. הוא כיהן בתפקיד זה עד לשנת 1930. בהמשך הוא עבר למכון לחקר היערות.

תחום התמחותו של רימסקי-קורסקוב היה חקר פרוקי-רגליים ובמיוחד חרקים. בהנחייתו מספר מדענים צעירים לרבות גריגורי אוסמולובסקי סיימו עבודת הדוקטורט.

בשנת 1935 הוא פרסם ספר על החי והצומח ביערות רוסיה. ספר זה בהמשך עבר שלוש מהדורות נוספות.

על תרומתו לקידום המחקרים השונים פעמיים הוענק לרימסקי-קורסקוב עיטור לנין.

==קישורים חיצוניים==

* [http://zoology.museums.spbu.ru/index.php?title=Римский-Корсаков_Михаил_Николаевич_(1873-1951) ביוגרפיה]

קטגוריה:אנטומולוגים
קטגוריה:מדענים יהודים סובייטים
קטגוריה:בוגרי אוניברסיטת סנקט פטרבורג
קטגוריה:סגל אוניברסיטת סנקט פטרבורג
קטגוריה:מקבלי עיטור לנין
קטגוריה:רוסים שנולדו ב-1873
קטגוריה:נפטרים ב-1951
זוהר זסנו

זוהר זסנו (נולד ב-21 בנובמבר 2001 באשדוד שבישראל) הוא כדורגלן ישראלי המשחק בעמדת המגן הימני בקבוצת בית"ר ירושלים מליגת העל ובנבחרת ישראל הצעירה עד גיל 21.

== קריירת מועדונים ==
זסנו נולד באשדוד למשפחה יוצאת אתיופיה. גדל במחלקת הנוער של מועדון ספורט אשדוד. ב-22 בספטמבר 2019 ערך את הופעת הבכורה שלו בקבוצה הבוגרת של המועדון, בתיקו 1–1 נגד הפועל רעננה במסגרת המחזור הרביעי בליגת העל לעונת 2019/2020. הוא ערך תשע הופעות ליגה בעונה זו, והוסיף 24 הופעות ליגה בעונת 2020/2021.ב-12 בינואר 2024 חתם בבית"ר ירושלים.

== נבחרת ישראל ==
מאז שנת 2021 זסנו הוא חלק מסגל נבחרת ישראל הצעירה עד גיל 21, ואף כבש את השער השלישי בניצחון 0–3 על הונגריה במוקדמות אליפות אירופה לנבחרות צעירות 2023.

== קישורים חיצוניים ==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:אשדוד: כדורגלנים
קטגוריה:כדורגלני מועדון ספורט אשדוד
קטגוריה:כדורגלני בית"ר ירושלים
קטגוריה:ישראלים שנולדו ב-2001
מת ובועט

מת ובועט (באנגלית: "More Alive Than Dead") הוא סרט תיעודי מאת צחי שיף, הסוקר את דמותו של אבי הפסיכואנליזה, זיגמונד פרויד, בדגש על נוכחותו במאה ה-21 והשפעתו על פסיכולוגיה, הומניזם, חינוך, תרבות, מיניות, פמיניזם, פוסטמודרניזם, הומור, דת ותחומים נוספים.

"מת ובועט" הופק בידי רשות השידור<ref></ref> ובסיוע קרן יהושע רבינוביץ' לאמנות תל אביב<ref></ref>. הסרט שודר ברשות השידור, הוקרן בסינמטקים ובמוסדות ברחבי הארץ, השתתף בפסטיבל הסרטים הבינלאומי של בואנוס איירס (BACIFI, אנ׳)<ref></ref>, ובפסטיבלים נוספים לקולנוע ברחבי העולם<ref></ref>.

== רקע ועלילת הסרט ==
בשנת 2011 יצר צחי שיף סרט קצר בשם PsychoMigrations<ref></ref> אשר עסק בתערוכה בשם זהה (בספרדית: "Psicomigraciones") שהציג אמן ארגנטינאי בשם הוראסיו קארדו (אנ'; 1944–2018); ארגנטינה היא המדינה בה קיים השיעור הגבוה בעולם של פסיכואנליטיקאים לנפש<ref></ref>, ופרויד זוכה בה עד היום למעמד פופולרי במיוחד. הוראסיו, צייר, מאייר ואמן גרפי ידוע בארגנטינה ומבקר חריף של פרויד, הציג תערוכת ציורים נגד פרויד ומשנתו. מבחינתו של הוראסיו, פרויד היה תאב בצע ונוכל ומשנתו<ref></ref> אף עלולה להוות סכנה אם לוקחים אותה ברצינות. משום כך, ספג הוראסיו גל של ביקורת עם הפתיחה של Psicomigraciones<ref></ref>.

לאחר העבודה על הסרט PsychoMigrations, המשיך שיף להרחיב את הדיון על פרויד, שהחל עם הוראסיו קארדו, לכדי סרט באורך מלא בשם "מת ובועט". הסרט מנתח את משנתו והשפעתו של פרויד בתחומים רבים ושונים של חיינו. בסרט מככבים מומחים לתורת פרויד בעלי שם עולמי כשחלקם מהללים את הגותו והמתודולוגיה שלו וחלקם משמיצים אותו. הראיונות מוגשים לצד יצירות אנימציה שמבוססות על יצירותיו וסגנונו של הוראסיו וקטעי מעבר הומוריסטיים. שמו של הסרט באנגלית, More Alive Than Dead, (מילולית: ״יותר חי מאשר מת״) נובע מדבריו של פרופ' ג'ון פורסטר, היסטוריון בריטי ומומחה לפרויד, שבראיון עמו טוען כי אפילו היום, שנים ארוכות לאחר מותו של פרויד (1856–1939), הביקורת נגדו כל כך חזקה ומעוררת יצרים, עד כי ניתן לומר עליו שהוא "יותר חי מאשר מת".

המומחים שמתראיינים בסרט, מסכימים שזיגמונד פרויד הוא אחד האינטלקטואלים המשפיעים ביותר של המאה ה-20, בעיקר הודות לתרומתו למיסוד הפסיכולוגיה בתור שיטה מדעית לטיפול בסבל נפשי, ופרסום שלל רעיונות פורצי-דרך בתחום. עם זאת, ישנם מספר מומחים לפרויד המתראיינים בסרט (בנוסף להוראסיו) הטוענים כי מדובר בשרלטן שלקח קרדיט על רעיונות אשר אינם שלו, שמשנתו אינה תקפה מבחינה מדעית ושבחלקה מבוססת על שקרים, אינטרוספקציה ושיטות שאינן מדעיות. עם זאת, המסקנה המתבקשת מצפייה בדיונים העזים שמעורר פרויד כפי שהם מוצגים בסרט, בין אם מצד מתנגדיו ובין אם מצד מבקריו, היא שמיקומו של פרויד בחברה, בתרבות, בלשון ובחיים בימינו-אנו, בלתי ניתן לערעור.

== קישורים חיצוניים ==
* 

== הערות שוליים ==

קטגוריה:סרטים תיעודיים ישראליים
קטגוריה:סרטים תיעודיים
קטגוריה:הערוץ הראשון: תוכניות וסדרות
ויטלי קוטוזוב

ויטלי ולדימירוביץ' קוטוזוב (בבלארוסית: Віталь Уладзіміравіч Кутузаў; נולד ב-20 במרץ 1980) הוא כדורגלן בלארוסי ששיחק בעמדת החלוץ.

==קריירת מועדונים==
קוטוזוב נולד בפינסק שבבלארוס. קוטוזוב התחיל את הקריירה שלו במחלקת הנוער של רואור פינסק ובשנת } קוטוזוב חתם בבאטה בוריסוב. בעונת הבקיע 19 שערים ב-28 הופעות, בעונה זו זכתה באטה באליפות בלארוס.

בשנת , קוטוזוב חתם במילאן מהסרייה א', בה לא הצליח לבסס את מקומו בהרכב המועדון. בקיץ הושאל לספורטינג ליסבון מליגת העל הפורטוגלית עד לסיום העונה, עונה לאחר מכן הושאל לאבלינו מהסרייה ב', בה הבקיע 15 שערים ב-43 משחקי ליגה. למרות זאת, אבלינו ירדה לסרייה ג'.

בקיץ קוטוזוב חתם בסמפדוריה שרכשה מחצית מכרטיס השחקן שלו תמורת מיליון וחצי אירו לארבע שנים.

ב-20 ביוני 2006, קוטוזוב חתם לשלוש שנים בפארמה. ביולי קוטוזוב הושאל לפיזה עד לסיום העונה.

בינואר קוטוזוב חתם בבארי, בה שיחק שלוש עונות.

==קריירה בינלאומית==
ב-17 באפריל 2002 קוטוזוב ערך את הופעת הבכורה שלו בנבחרת בלארוס בניצחון 2-5 נגד . ב-21 בפברואר 2008 קוטוזוב הבקיע את שער הבכורה שלו בנבחרת בניצחון 2-4 נגד .

==תארים==
; באטה בוריסוב
*ליגת העל הבלארוסית: 

; ספורטינג ליסבון
*הסופר קאפ הפורטוגלי: 

==קישורים חיצוניים==

קטגוריה:כדורגלנים בלארוסים
קטגוריה:חלוצי כדורגל בלארוסים
קטגוריה:פינסק: כדורגלנים
קטגוריה:כדורגלני באטה בוריסוב
קטגוריה:כדורגלני מילאן
קטגוריה:כדורגלני ספורטינג ליסבון
קטגוריה:כדורגלני אבלינו
קטגוריה:כדורגלני סמפדוריה
קטגוריה:כדורגלני פארמה
קטגוריה:כדורגלני פיזה
קטגוריה:כדורגלני בארי
קטגוריה:כדורגלני נבחרת בלארוס
קטגוריה:בלארוסים שנולדו ב-1980
דאנל סינאני

דאנל סינאני (בסרבית: Данел Синани; נולד ב-5 באפריל 1997) הוא כדורגלן לוקסמבורגי המשחק בעמדת החלוץ בזנקט פאולי ובנבחרת לוקסמבורג.

==קריירת מועדונים==
סינאני נולד בבלגרד למשפחה ממוצא גוראני שמקורה מהעיר דרגאש שבדרום קוסובו ובגיל 5 עבר עם משפחתו ללוקסמבורג. סינאני התחיל לשחק כדורגל בקבוצת הנערים של דיפרדאנג' 03 ובגיל 15 הצטרף לראסינג אף. סי. יוניון לוקסמבורג. בשנת הצטרף לקבוצה הבוגרת.

בקיץ חתם בF91 דודלאנג' עמה זכה בשתי אליפויות וגביע. ב-8 בנובמבר 2018 הבקיע בהפסד 1–5 לאולימפיאקוס במסגרת שלב הבתים של הליגה האירופית, שהיה השער הראשון של קבוצה לוקסמבורגית אי פעם במסגרת אירופית. בקיץ סירב להצעה שהגישה לו וירטון הבלגית. ב-19 בספטמבר 2019 הבקיע צמד בניצחון 3–4 נגד אפואל ניקוסיה.

באפריל סוכמה העברתו של סינאני לנוריץ' סיטי בסיום העונה. באוגוסט הושאל לואסלנד-בוורן מליגת העל הבלגית עד לסיום העונה.

ב-28 ביולי 2021 הושאל להאדרספילד טאון מהפוטבול ליג צ'מפיונשיפ, עם אופציה לרכישה בסיום העונה.

ב-31 בינואר 2023 הצטרף בהשאלה לוויגאן את'לטיק.

==קריירה בינלאומית==
בעבר קוסובו פנתה לסינאני והציע לו לייצג את הנבחרת הלאומית שלה, אך בשנת נענה לזימון לסגל נבחרת לוקסמבורג.

ב-3 בספטמבר 2017 ערך את הופעת הבכורה שלו בנבחרת בתיקו 0-0 נגד . ב-8 בספטמבר 2018 הבקיע את שער הבכורה שלו בנבחרת בניצחון 0–4 נגד .

==קישורים חיצוניים==

קטגוריה:כדורגלנים לוקסמבורגים
קטגוריה:חלוצי כדורגל לוקסמבורגים
קטגוריה:כדורגלני F91 דודלאנג'
קטגוריה:כדורגלני נוריץ' סיטי
קטגוריה:כדורגלני ואסלנד-בוורן
קטגוריה:כדורגלני האדרספילד טאון
קטגוריה:כדורגלני ויגאן את'לטיק
קטגוריה:כדורגלני זנקט פאולי
קטגוריה:כדורגלני נבחרת לוקסמבורג
קטגוריה:ספורטאים זרים באנגליה
קטגוריה:ספורטאים זרים בגרמניה
קטגוריה:לוקסמבורגים שנולדו ב-1997
יופמה (ירח)

יופמה (לשעבר S/2003 J 3) הוא ירחו של כוכב הלכת צדק. יופמה התגלה בשנת 2003 על ידי קבוצה של אסטרונומים מאוניברסיטת הוואי בהדרכת סקוט שפרד. שמו של הירח הוכרז בשנת 2019 על שם יופמה, אלת המזל הטוב על פי המיתולוגיה היוונית.

קוטרו של יופמה הוא 2 ק"מ ורדיוס מסלולו סביב צדק הוא 19,622,000 ק"מ. זמן הקפת מסלולו סביב צדק נמשך 561.518 ימים. יופמה משתייך לקבוצת אננקה הקרויה על שם הירח אננקה.

יופמה בעל אלבדו של 0.04 וצפיפות של 2.6 גרם/סמ"ק.

==קישורים חיצוניים==

קטגוריה:ירחי צדק
משולם גרינברגר

משולם גרינברגר הוא זמר ומלחין חסידי.

==ביוגרפיה==
===קריירה===
כמה מלחניו נעשו להיטים ידועים במוזיקה החסידית, בולט בהם כד יתבין ישראל שהלחין עבור בני פרידמן<ref>[https://www.youtube.com/watch?v=A8ccZn1BL54 השיר כד יתבין באתר יוטיוב]</ref>, אין כאלוקינו שהלחין לאברהם פריד והלהיט הפורימי אם על המלך טוב.

זמרים נוספים להם הלחין: אהרלה סמט, ישראל ורדיגר, ליפא שמלצר, זאנוויל ויינברגר, יואלי פאלקאוויטש, צבי זילברברג, מנחם מושקוביץ, שלמה טויסיג, יוסף משה כהנא, יואלי שווארץ, מנדי וייס, יומי לעווי, אייזיק האניג, מוטי רוטמן, בצלאל גאלד, יואלי דווידוביץ' ומקהלת הילדים יונגערליך ויידיש נחת.

בשנת 2014 הוציא לאור את האלבום הראשון שלו בית המקדש – בתפארתו יחד עם ילד הפלא אהרון הלוי כיום מוכר בשם מוטי ויזל. את האלבום השני שלו אותך אבקש עליו עבד במשך 11 שנים הוציא בשנת 2017, המקהלה שליוותה את האלבום מלכות של פנחס ביכלר ובליווי של סולן המקהלה זאנוויל ויינברגר כשעל הצד של התזמורת ניצח יהודה גלילי<ref>[http://www.kolhazman.co.il/191112 אחרי 11 שנות עבודה משולם גרינברגר מוציא אלבום]</ref>.

==דיסקוגרפיה==
===אלבומים===
* בתפארתו, 2014
* אותך אבקש, 2017
* ימים נוראים, ניגוני בעל שם טוב

===השתתפות באלבומים===
* ועינינו תראינה, יוסי גיל, 2005
* לחיים טיש, תורה, 2012
* חבריא, 2012
* א שבת טיש אין שומר אמונים
* מתיקות 2, 4 יוסף משה כהנא
* חביבין – ניגוני חסידי בעלזא
* אשיחה – ניגוני חצר צאנז

===סינגלים===
* מרחוק – לחן משולם גרינברגר ומקהלת הילדים יידיש נחת של מוישי קרויס, 2015
* מחילה – עם מקהלת ידידים לחן משולם גרינברגר, 2016
* מה תשתוחחי – עם מקהלת הילדים יידיש נחת של מוישי קרויס, לחן של משולם גרינברגר, 2017
* סקולען – מחרוזת ניגוני סקולען עם זאנוויל ויינברגר, יענקי דסקל, מענדי וייס, אברימי רוט, ישראל אדלר, מקהלת מלכות ופנחס ביכלר, 2020
* לעתיד לבוא – עם שלמה טויסיג, 2020
* אני מאמין – עם ילד הפלא בנצי קלצקין, 2021
* ממעז'יבוז' עד לירושלים – מחרוזת ניגוני אבות החסידות עם בנצי קלצקין ומקהלת מלכות, 2022
* ותעורר במסגרת 'קולעוילם' של מקהלת מלכות יחד עם בנצי קלצקין וזאנוויל ויינברגר, 2022

==קישורים חיצוניים==
* [https://www.kikar.co.il/tag.php?t=משולם+גרינברגר משולם גרינברגר באתר כיכר השבת]
* [https://www.chasidinews.com/tag/משולם-גרינברגר/ משולם גרינברגר באתר חסידיניוז]

==הערות שוליים==

קטגוריה:זמרים חסידיים ישראלים
קטגוריה:זמרים חסידיים
קטגוריה:מלחינים חסידיים
קטגוריה:מלחיני מוזיקה חסידית
קטגוריה:חסידי דושינסקיא
פילופרוסינה (ירח)

פילופרוסינה (ידוע גם בשמות S/2003 J 15 ו-Jupiter LVIII) הוא ירחו של כוכב הלכת צדק.

פילופרוסינה התגלה בשנת 2003 על ידי קבוצת אסטרונומים מאוניברסיטת הוואי שהודרכה על ידי סקוט שפרד וקוטלג בשם S/2003 J 15.

קוטרו של פילופרוסינה הוא 2 קילומטרים והמהירות אשר בה הוא מקיף את כוכב הלכת צדק היא 2.39 ק"מ לשנייה.

פילופרוסינה בעל אלבדו של 0.04 ואקסצנטריות של 0.0932.

רדיוס מסלולו של פילופרוסינה סביב צדק הוא 22,721,000 ק"מ ומשך זמן הקפתו סביב צדק הוא 699.676 ימים.

לאחר הגילוי הראשוני ב-2003 הירח לא נצפה שוב עד שנת 2017. בעקבות תצפיות חדשות וזיהוי המסלול, הוא קיבל זיהוי רשמי כ-Jupiter LVIII והוא משויך כעת לקבוצת הירחים קבוצת פסיפאה.

שמו הרשמי של הירח הוענק לו בשנת 2019 על שם פילופרוסינה, אלת החברות במיתולוגיה היוונית.

==הערות שוליים==

קטגוריה:ירחי צדק
ולטודו (ירח)

ולטודו (שם לשעבר S/2016 J 2) הוא ירח של כוכב הלכת צדק. הירח התגלה בשנת 2016 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018.

ולטודו נמצא במסלול משל עצמו, הוא נמצא במרחק של קבוצת ירחים הנעים בכיוון ההפוך לכיוון התנועה של צדק, אבל הוא נע עם כיוון התנועה של צדק, דבר המעלה את הסברה כי ייתכן ויתנגש עם הירחים הללו בעתיד.

קוטרו של ולטודו הוא בערך קילומטר אחד, וייתכן כי הוא שריד מהתנגשות קדומה יותר בין ירחי צדק.

הירח קיבל תחילה את השם וַלֶטוּדוֹ (valetudo) כשם זמני על שם האלה הרומאית לבריאות ונקיון (ביוונית נקראה היגיאה). באוקטובר 2018 אושר השם רשמית בידי האיגוד האסטרונומי הבינלאומי.

==קישורים חיצוניים==

* [https://minorplanetcenter.net/mpec/K18/K18O09.html אודות הירח S/2016 J 2] באתר ה־Minor Planet Center

==הערות שוליים==

קטגוריה:ירחי צדק
Runnin' (Lose It All)

"Runnin' (Lose It All)" הוא סינגל של המפיק המוזיקלי הבריטי, Naughty Boy, בשיתוף הזמרת האמריקאית, ביונסה, והזמר הבריטי, ארו בנג'מין , שיצא ב-18 בספטמבר 2015 כסינגל המוביל מתוך אלבום האולפן השני של Naughty Boy, Bungee Jumping. עם יציאתו, השיר זכה לביקורות חיוביות מצד מבקרי המוזיקה, בעיקר שיבחו את העיבודים לשיר והקולות של ביונסה.<ref name="guard"></ref><ref></ref><ref name="exclaim"></ref><ref name="slate"></ref><ref></ref>

נכון לדצמבר 2021, השיר הושמע למעלה מ-206 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר, שבוים על ידי צ'רלי רובינס, יצא בערוץ היוטיוב של Naughty Boy ב-18 בספטמבר 2015. נכון לדצמבר 2021, הווידאו קליפ נצפה למעלה מ-413 מיליון פעמים.<ref></ref>

== במדיה ==
השיר מופיע בטריילר לסרט האמריקאי מ-2017, הכול, הכול. באוגוסט 2017, השיר הופיע ברקע של סרטוני פרסומת של שאנל.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|זהב
|35,000
|-
!איטליה (FIMI)
|זהב
|25,000
|-
!ניו זילנד (RMNZ)
|זהב
|7,500
|-
!פולין (ZPAV)
|2× פלטינה
|40,000
|-
!הממלכה המאוחדת (BPI)
|פלטינה
|600,000
|-
!ארצות הברית (RIAA)
| 
|119,875<ref name="ussales"></ref>
|}

== היסטוריית יציאות לאור ==
{| class="wikitable plainrowheaders"
! scope="col" | מדינה
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! scope="row" | ארצות הברית
| 6 באוקטובר 2015
| להיט רדיו עכשווי
| קפיטול
|<ref name="pop"></ref>
|-
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלי בכורה מ-2015
קטגוריה:סינגלים מ-2015
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירי נשמה
קטגוריה:שירי R&B עכשוויים
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים בהוצאת וירג'ין EMI רקורדס
רב דוסא בן סעדיה

רב דוסא בן סעדיה אלפיומי גאון (ד'תר"ץ – ד'תשע"ז), היה מגאוני בבל. כיהן כראש ישיבת סורא.

==תולדותיו==
שנת לידתו של רב דוסא אינה ידועה, וההשערה היא שנולד בערך בשנת ד'תר"ץ (930) לאביו רב סעדיה גאון, שהתגורר באותה עת בבגדד ועמד בראשות ישיבת סורא. יש משערים שנקרא על שם דוסא אביו של רבי חנינא בן דוסא, שרס"ג התייחס אחריו בחיבורו "אשא משלי", וביקש להציג את ייחוסו בכך שקרא לבנו על שמו.

התייתם מאביו בילדותו, בשנת ד'תש"ב (942), כשהיה בערך בן שתים עשרה. בשנת 953 פרסם יחד עם אחיו שארית את רשימת ספרי אביהם, רס"ג.

בשנת ד'תשע"ג (1013) התמנה לראש ישיבת סורא שבתקופה זו הייתה בבגדאד. ישיבת סורא סבלה באותה תקופה מקשיים תפקודיים, ולמעשה חדלה לתפקד זמן קצר אחרי פטירת רס"ג, בשנת 942. אך כדי לאפשר מינויים של תלמידי חכמים שנמנו על בני ישיבת פומבדיתא, פתח רב שרירא גאון מחדש את ישיבת סורא, ובראשה הועמדו בזה אחר זה צאצאי הגאונים הקודמים: רב צמח צדק בן יצחק בן פלטוי בן צמח גאון בן רב פלטוי גאון, רב שמואל בן חפני גאון בן רב כהן צדק גאון, ואחריהם רב דוסא בנו של רס"ג. רב דוסא עמד בראשות ישיבת סורא כחמש שנים, עד לפטירתו בשנת ד'תשע"ז (1017).

==מעמדו==
התפרסם גם מחוץ לבבל, והשיב לשאלות שנשלחו אליו מקירואן (כיום בתוניס), וליהודי ספרד. חלק מהשאלות עוסקות בבקשה לבאר דברים מכתבי אביו.

==חיבוריו וכתביו==
מכתביו השתמרו תשובות בודדות בלבד שפורסמו בתשובות הגאונים. בעיקר ידועה תשובתו בעניין כתובת בנין דכרין, בה הוא דן בין היתר בדברי רב האי גאון, בן דורו הצעיר ממנו. כמו כן הובאו מדברי תורתו בכתבי רבי יהודה אלמדארי. יש המייחסים לו גם את הדברים המובאים בשיטה מקובצת למסכת בבא קמא בשם רב דוסא גאון, אך ככל הנראה מדובר בחכם אחר בשם זה.

רבי אברהם אבן דאוד מביא בספרו ספר הקבלה, כי שלח איגרת לרב חסדאי בן יצחק הנשיא ובה מונוגרפיה על קורות אביו הרס"ג, וייתכן שהכוונה לפהרסת הנזכרת, שבה פירט את חיבורי אביו ואת קורות חייו בקצרה.

מלבד תשובותיו, חיבר רב דוסא גם פירושים לתלמוד שלא הגיעו אלינו, וכן ספרים בפילוסופיה שאבדו אף הם, בין חיבוריו היה אחד שדן בבעיית קדמות העולם, והוא נמנה ברשימת חיבורים שמסר הרמב"ם כעוסקים בנושא, לצד חיבוריהם של אביו רס"ג, רב שמואל בן חפני, אהרון בן סרדג'אדו, רב האיי גאון, ויונה אבן ג'נאח.

==לקריאה נוספת==
* שמואל אברהם פוזננסקי רב דוסא ברב סעדיה גאון הגרן ו (תרס"ו) עמוד 41–64.

==הערות שוליים==

קטגוריה:ראשי ישיבת סורא
קטגוריה:גאוני סורא
פאנדיה (ירח)

פאנדיה (לשעבר S/2017 J 4) הוא ירח של כוכב הלכת צדק. פאנדיה התגלה בשנת 2017 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. פאנדיה קיבל את שמו בשנת 2019 והוא קרוי על שם פאנדיה, בתם של זאוס וסלנה.

פאנדיה נמצא במרחק ממוצע של 11,525,000 ק"מ מצדק, באינקלינציה של 28.15 מעלות. הוא מסתובב בכיוון התנועה של צדק, ונחשב חלק מקבוצת הירחים הימליה. זמן ההקפה שלו הוא 251.77 ימים. קוטרו של S/2017 J 4 הוא בערך 3 קילומטרים.

==קישורים חיצוניים==

* [https://minorplanetcenter.net/mpec/K18/K18O12.html אודות הירח S/2017 J 4] באתר ה־Minor Planet Center
* [https://davidson.weizmann.ac.il/online/sciencenews/הירחים-החדשים-של-צדק הירחים החדשים של צדק], מכון דוידסון, 17 ביולי 2018

==הערות שוליים==

קטגוריה:ירחי צדק
ארסה (ירח)

ארסה (לשעבר S/2018 J 1) הוא ירח של כוכב הלכת צדק. ארסה התגלה בשנת 2018 על ידי האסטרונום האמריקאי סקוט שפרד וצוותו, אך גילויו פורסם רק ב-18 ביולי 2018. את השם קיבל בשנת 2019 על שם ארסה, אלת הטל במיתולוגיה היוונית, שהיא גם בתם של זאוס וסלנה.

ארסה נמצא במרחק ממוצע של 11,483,000 ק"מ מצדק, באינקלינציה של 30.606 מעלות. הוא מסתובב בכיוון התנועה של צדק, ונחשב חלק מקבוצת הירחים הימליה. קוטרו של S/2018 J 1 הוא בערך 3 קילומטרים.

==קישורים חיצוניים==

* [https://minorplanetcenter.net/mpec/K18/K18O18.html אודות הירח S/2018 J 1] באתר הMinor Planet Center
* [https://davidson.weizmann.ac.il/online/sciencenews/הירחים-החדשים-של-צדק הירחים החדשים של צדק], מכון דוידסון, 17 ביולי 2018

==הערות שוליים==

קטגוריה:ירחי צדק
Perfect (שיר של טופיק ואלי ברוק)

"Perfect" הוא סינגל של הדי ג'יי הגרמני, טופיק, והזמרת האמריקאית, אלי ברוק, שיצא, על ידי אולטרה רקורדס ו-B1 רקורדינגס, ב-26 בינואר 2018.

נכון לאפריל 2024, השיר הושמע למעלה מ-26 מיליון פעמים בספוטיפיי.<ref></ref>

== וידאו קליפ ==
הווידאו קליפ של השיר יצא בערוץ היוטיוב של טופיק ב-26 בינואר 2018. נכון לדצמבר 2021, הווידאו קליפ נצפה למעלה מ-3.3 מיליון פעמים.<ref></ref>

== ביקורת ==
ניקולס רייס, מהמגזין בילבורד, אמר כי השיר הוא "מנגינת פופ ידידותית לרדיו, ועוד ג'אם [של ברוק]". אריקה ראסל, מ-PopCrush, אמרה כי השיר הוא "שיר מעצים והמנון פופ בהיר".

== פרסים ומועמדויות ==
{| class="wikitable sortable plainrowheaders"
! scope="col" |שנה
! scope="col" |פרס
! scope="col" |קטגוריה
! scope="col" |תוצאה
! class="unsortable" scope="col" |הערות
|-
! scope="row" | 2018
| פרסי בחירת הנוער
| שיר השנה: דאנס/אלקטרוני
| 
| style="text-align:center;" |<ref></ref>
|-
|}

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי טופיק
קטגוריה:שירי אלי ברוק
קטגוריה:שירים באנגלית
קטגוריה:שירים שנכתבו על ידי נוני באו
אקדיסוזואה

אקדיסוזואה (שם מדעי: Ecdysozoa) היא על־מערכה<ref></ref> גדולה של חסרי חוליות הכוללת את מרבית בעלי החיים הקיימים כיום כמו פרוקי-רגליים, תולעים נימיות וכמה מערכות קטנות יותר. הקבוצה הוגדרה בשנת 1997 והיא שייכת לקבוצה קדמוני הפה (Protostomia) לצד הקבוצה ספירליה (Spiralia).

== מאפיינים ==
המאפיין המשותף לבני הקבוצה אקדיסוזואה הוא קוטיקולה בעלת שלוש שכבות (ארבע שכבות בדובוני מים). מחקר משנת 2008 הוכיח שאקדיסוזואה היא קבוצה מונופילטית כלומר קבוצה המורכבת מאב קדמון משותף וכול צאצאיו.

== מיון ==
אקדיסוזואה מחולקת לשלוש קבוצות קטנות יותר: נמטוידה (Nematoida) הכוללת את המערכות תולעים נימיות ותולעי שיער-סוס, סקדילופורה (Scalidophora) הכוללת את המערכות פריאפולידה, קינורהינכה ולוריסיפרה ופנרתרופודה (Panarthropoda) הכוללת את המערכות פרוקי-רגליים, נושאי ציפורניים, דובוני מים והקבוצה הנכחדת לובופודיה (Lobopodia). הקבוצה כוללת את המערכות הבאות:
*תולעים נימיות (Nematoda)
*תולעי שיער-סוס (Nematomorpha)
*קינורהינכה (Kinorhyncha)
*לוריסיפרה (Loricifera)
*פריאפולידה (Priapulida)
*נושאי ציפורניים (Onychophora)
*דובוני מים (Tardigrada)
*פרוקי-רגליים (Arthropoda)

== קישורים חיצוניים ==

* 
== הערות שוליים ==

קטגוריה:בעלי חיים שתוארו ב-1997
קטגוריה:אקדיסוזואה
קטגוריה:על-מערכה
נייט מאן

נייט מאן (באנגלית: Nate Mann) הוא שחקן קולנוע, טלוויזיה ותיאטרון אמריקאי ממוצא יהודי.

==ביוגרפיה==
מאן למד באקדמיית ג'רמנטאון, וסיים את לימודיו בשנת 2015.<ref name="Germantown"></ref> תחילה הוא למד משחק בתיאטרון וולנאט,<ref>[https://www.backstage.com/u/natemann/ Nate Mann]</ref> ולאחר מכן בבית הספר ג'וליארד, וקיבל תואר ראשון באמנויות יפות בשנת 2019.<ref name="Germantown" />

== קריירה ==
הופעת הבכורה של מאן הייתה בתיאטרון בשנת 2019 באוף ברודוויי של המחזה נשים קטנות, בבימויה של קייט המיל.<ref>[https://www.broadway.com/buzz/stars/nate-mann/profile/ Nate Mann]</ref>באותה שנה שיחק בתפקיד ראשי במחזה "The Coast Starlight", שהוצג בתיאטרון "La Jolla Playhouse" בסן דייגו, קליפורניה. בשנה לאחר מכן שיחק במחזה "A Soldier's Play".

בשנת 2021 שיחק בסרטו של פול תומאס אנדרסון, "ליקריץ פיצה" ולוהק לתפקיד במיני סדרה "אדוני האוויר" בהפקת סטיבן ספילברג וטום הנקס.<ref>[https://deadline.com/2021/03/masters-of-the-air-nate-mann-band-of-brothers-sequel-at-apple-1234723949/ ‘Masters Of The Air’: Nate Mann Joins Cast For ‘Band Of Brothers’ Sequel At Apple]</ref>

== פילמוגרפיה ==
=== קולנוע ===
{| class="wikitable sortable"
|+
! שנה
! סרט
! תפקיד
! class="unsortable" | הערות
|-
| 2021
| ליקריץ פיצה
| בריאן
|
|-
|2023
|Ex-Husbands
|אוטו
|
|}

=== טלוויזיה ===
{| class="wikitable sortable"
|+
! שנה
! סדרה
! תפקיד
! class="unsortable" | הערות
|-
| 2020
| ריי דונובן
| ריי דונובן הצעיר
| 3 פרקים
|-
| rowspan="2" |2024
|תפוחים לעולם לא נופלים <small>(אנ')</small>
|סימון ברינגטון
|מיני-סדרה
|-
| אדוני האוויר
| מייג'ור רוברט "רוזי" רוזנטל
| 6 פרקים
|}

=== תיאטרון ===
{| class="wikitable sortable"
! שנה
! כותרת
! תפקיד
! תיאטרון
|-
| rowspan="2" | 2019
| נשים קטנות
| לורי לורנס
| Primary Stages
|-
| The Coast Starlight
| ג'יי טי
| La Jolla Playhouse
|-
| 2020
| A Soldier's Play
| סגן בירד
| תיאטרון אמריקן איירליינס
|}

==קישורים חיצוניים==

== הערות שוליים ==

קטגוריה:בוגרי בית הספר ג'וליארד
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
המינבר במערת המכפלה

המינבר במסגד אל-ג'וואלי
המינבר במערת המכפלה הוא מינבר (דוכן תפילה) שנבנה במאה ה-11 ונמצא במסגד אל-ג'וואלי שבמערת המכפלה בחברון. המינבר הוזמן בשנת 1091 על ידי באדר אל-ג'מאלי, וזיר בכיר בשושלת הפאטמית, עבור מסגד שיעי באשקלון. בשנת 1191 העביר אותו צלאח א-דין מאשקלון למסגד אל-ג'וואלי בחברון.

==תיאור המינבר==
המינבר עשוי מפיסות עץ רבות שהוצמדו זו לזו ויוצרות עיטור גאומטרי, והוא נחשב ליצירת מופת באמנות האסלאמית. זהו המינבר העתיק ביותר שנותר בסגנון זה ועדיין משמש לתפילה. המינבר במסגד אל-אקצא בירושלים, שאף הוא הועבר לירושלים מחלב על ידי צלאח א-דין, עוצב בסגנון דומה.

המינבר כולל גרם מדרגות שבתחתיתו פתח כניסה ובראשו כיפה, והוא מקושט בעיטורי מוקרנס מוזהבים. דלתות המינבר מורכבות משני לוחות ועליהם מגולפים הדפסי כוכבים גאומטריים. מעל לדלתות ועל המשקופים מותקנים לוחות עם כתובות בערבית בכתב כופי, המתעדות את בניית המינבר והמסגד המקורי באשקלון. צלעות המינבר מעוטרות בערבסקות המבוססות על צורות גאומטריות דמויות משושים.

==היסטוריה==
כתובות ב[[כתב כופי מעל דלתות המינבר]]
על פי המסורת המוסלמית, המינבר הראשון נבנה על ידי מוחמד במדינה בשנת 629, ולאחר מכן הפך המינבר לסמל דתי ופוליטי. המינבר הוא מקום מושבו של האימאם במסגד, ומשמש כבמה לדרשות דת בימי שישי, הנושאות לעיתים גם אופי פוליטי.

המינבר במערת המכפלה הוזמן במקור בשנת 1091 או 1092 על ידי באדר אל-ג'מאלי, וזיר בכיר בשושלת הפאטמית, שכבשה זמן קצר לפני כן את שטחי מערב סוריה וארץ ישראל. באותה עת אשקלון נחשבה לעיר קדושה עבור השיעים, שהאמינו כי באחד הקברים בעיר נמצא ראשו של חוסיין (בן עלי). אל-ג'מאלי ציווה לבנות מסגד גדול באשקלון, בסמוך לקבר, והזמין מינבר מיוחד עבור המסגד.

מאוחר יותר, בשנת 1153, החליטו שליטי השושלת הפאטמית להעביר את קברו של חוסיין בן עלי למסגד חדש בקהיר, הנקרא כיום , והמינבר שהוזמן על ידי אל-ג'מאלי נותר באשקלון. בשנת 1187 כבש צלאח א-דין, מנהיג השושלת האיובית, את ירושלים מידי הצלבנים. הוא חשש שאשקלון תהיה חשופה להתקפות נגד מצד הצלבנים ובשנת 1191 החליט להרוס את העיר, אך לפני כן הוא העביר את המינבר הפאטמי למסגד במערת המכפלה בחברון, שם הוא נמצא עד היום.

המינבר הוא אחד משלושת דוכני תפילה שנתרמו על ידי צלאח א-דין. האחרים מוצבים במכה ובמסגד אל-אקצא.

==קישורים חיצוניים==

==הערות שוליים==

קטגוריה:חברון: היסטוריה
קטגוריה:אדריכלות אסלאמית
קטגוריה:מערת המכפלה
מטאוריט סילקאוגה

מטאוריט סילקאוגה, במוזיאון הסמית'סוניאן להיסטוריה טבעית
מטאוריט סילקאוגה (באנגלית: Sylacauga meteorite) הוא מטאוריט שנפל ב-30 בנובמבר 1954, בשעה 12:46 שעון מקומי (18:46 UT)<ref name="povenmire"></ref> באוק גרוב, אלבמה, ליד סילקאוגה, בארצות הברית. לעיתים הוא מכונה מטאוריט הודג'ס מכיוון שחלק ממנו פגע באן אליזבת פאולר הודג'ס .

== חשיבות ==
חלק מהמטאוריט, בגודל של אשכולית התרסק דרך גג של חווה, גרם למקלט רדיו גדול מעץ לקפוץ ופגע באישה בת 34 בשם הודגס בזמן שהיא נמנמה על ספה. <ref></ref> האישה נפגעה קשות באחד מצידי גופה, אך הייתה מסוגלת ללכת. האירוע זכה לפרסום עולמי.

הטענה המוקדמת ביותר לאדם שנפגע ממטאוריט מופיעה בכתב יד משנת 1677 שפורסם בטורטונה שבאיטליה, בו מסופר על נזיר ממילאנו שנהרג על ידי מטאוריט, אם כי אמיתות הטענה אינה ידועה.<ref></ref> בשנת 1992 פגע שבר מטאוריט קטן במשקל 3 גרם בנער אוגנדי צעיר במבאלה. <ref></ref> השבר פגע בעץ שהאט את מהירות נפילתו ולכן הוא לא גרם לפציעה.

== כדור אש ==
כשהמטאור עבר באטמוספירה הוא יצר כדור אש שנראה משלוש מדינות אמריקאיות, על אף שהייתה זו שעת אחר הצהריים.<ref></ref> היו גם אינדיקציות לפיצוץ באוויר, שכן עדים תיארו ששמעו "פיצוצים או בומים חזקים".<ref name="Underwood"></ref>

== הבעלות על השברים ==
המטאוריט הוחרם על ידי מפקד משטרת סילאקאוגה, שמסרה אותו לחיל האוויר של ארצות הברית.<ref name="NatGeo-2013"></ref> הן בני הזוג הודג'ס והן בעלת הבית שלהם, ברטי גיא, טענו לבעלות על הסלע. טענתה של גיא היא שהמטאוריט נפל על רכושה. היו קונים שהציעו עד 5,000 דולר עבור המטאוריט. לבסוף הזוג הודג'ס וגיא התפשרו, כשההודג'ס שילמו 500 דולר עבור המטאוריט. עם זאת, עד שהוא הוחזר לבני הזוג הודג'ס, יותר משנה לאחר מכן, תשומת הלב הציבורית פחתה, והם לא הצליחו למצוא לו קונה.

אן הודג'ס חשה בחוסר נוחות מתשומת הלב הציבורית ומהמחלוקת על בעלות המטאוריט.<ref name="natgeo"></ref> בשנת 1956, בני הזוג הודג'ס תרמו אותו למוזיאון אלבמה לתולדות הטבע.

למחרת הנפילה, חוואי מקומי בשם ג'וליוס מקיני נתקל בשבר קטן יותר מאותו מטאוריט.<ref name="decaturdaily-2006"></ref> עורך דין באינדיאנפוליס רכש אותו עבור מכון סמיתסוניאן.<ref name="decaturdaily-2006" /> משפחת מקיני השתמשה בכסף לרכישת מכונית ובית.<ref name="decaturdaily-2006" />

== שברים ==
עם כניסתו לאטמוספירה, המטאוריט התפצל לשלושה חלקים לפחות:

# שבר הודג'ס ( ) – ) שפגע באן אליזבת הודג'ס. <ref></ref>
# שבר מקיני ( ) – ) שנמצא למחרת ב-1 בדצמבר 1954 על ידי יוליוס קמפיס מקיני.
# על פי ההערכות, שבר שלישי נפל באזור צ'ילדרסבורג (כמה ק"מ צפונית-מערבית לאוק גרוב).

== מיון ==
מטאוריט סילקאוגה מסווג ככונדריט רגיל מקבוצת H4.

== מסלול ==
המטאורואיד נכנס לצד המואר של כדור הארץ, וכשהוא פגע, הוא עבר את הפריהליון ונכנס לצד החשוך של כדור הארץ. בהתחשב בהערכות המסלול, המועמד הטוב ביותר כגוף אב הוא 1685 Toro .

== ראו גם==
* מטאוריט סיחוטה-אלין
* פגיעת המטאור ברוסיה (2013)
* מטאוריט מורצ'יסון

== קישורים חיצוניים ==

*
קטגוריה:1954 בארצות הברית
קטגוריה:1954 במדע
==הערות שוליים==

קטגוריה:מטאוריטים
ספיחה (מאכל)

ספיחה (בערבית: صفيحة) הוא מאפה בשרי מאזור הלבנט. הוא מורכב מבצק דק ומעליו שכבה של בשר כבש או טלה טחון, המעורבב עם בצל, צנוברים ותבלינים נוספים.<ref></ref> גודלו בדרך כלל כפיתה אישית.

בלבנון, נהוג להגיש את הספיחה עם בשר טחון, בצל, קוביות עגבנייה, צנוברים, מלח, פלפל, ותבלינים כדוגמת קינמון, סומאק ודבשת רימון. העיר הלבנונית בעלבכ ידועה במיוחד בשל הספיחה שלה.<ref></ref> הספיחה פופולרית גם בסוריה ובארץ ישראל.

הספיחה הוא אוכל רחוב פופולרי ביותר בברזיל, שם הוא ידוע בשם esfiha או esfirra, לשם הוא הגיע על-ידי מהגרים מסוריה ומלבנון בשלהי המאה ה-20.<ref></ref>
ספיחה בעלבכיה, או ספיחה בנוסח [[בעלבכ]]

== ראו גם ==
* המטבח הפלסטיני
* המטבח הסורי
*המטבח הלבנוני
*טאבון
*לחמה בעג'ין
* מנאקיש

== קישורים חיצוניים ==

* [https://www.hashulchan.co.il/מתכונים/ספיחה-ארמנית/ מתכון לספיחה ארמנית], אתר השולחן

== הערות שוליים ==

קטגוריה:המטבח הערבי
קטגוריה:מאפים
קטגוריה:המטבח הסורי
קטגוריה:המטבח הלבנוני
קטגוריה:המטבח הים-תיכוני
קטגוריה:מאכלי בשר
בארי לאודרמילק

בארי דין לאודרמילק (באנגלית: Barry Dean Loudermilk; נולד ב-22 בדצמבר 1963) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס ה-11 של מדינת ג'ורג'יה. מחוזו של לאודרמילק כולל את פרווריה הצפוניים של אטלנטה. הוא נבחר לראשונה לקונגרס האמריקאי בבחירות 2014, מטעם המפלגה הרפובליקנית. טרם היבחרו אל הקונגרס היה חבר בית המחוקקים בג'ורג'יה, תחילה בבית הנבחרים המדינתי (2011-2005) ואחר כך בסנאט של ג'ורג'יה (2013-2011).

== ביוגרפיה ==
לאודרמילק נולד בריברדייל שבג'ורג'יה. לאחר שהשלים את לימודיו התיכוניים, התגייס לאודרמילק אל חיל האוויר של ארצות הברית, שם עבד כמומחה למבצעי תקשורת עבור פעולות פיקוד, בקרה ומודיעין. לאודרמילק הוצב בשירותו בטקסס, באלסקה ובהוואי, ועל שירותו למופת עוטר בעיטורים צבאיים וזכה להוקרה בפרסים. הוא הוסיף לקבל עיטורים על שירותו במהלך ניסיון ההפיכה בפיליפינים ב-1986, במבצע קניון אל דוראדו, בפלישה האמריקאית לפנמה ובמלחמת המפרץ. בשנת 1992 השתחרר מחיל האוויר. לאודרמילק למד במכללה הקהילתית של חיל האוויר שם השלים ב-1987 לימודי תעודה במדע יישומי, בטרם קיבל תואר ראשון מהאוניברסיטה הבפטיסטית ויילנד ב-1992.

בשנת 2001 נכנס לפוליטיקה של ארצות הברית, כשנבחר ליושב ראש המפלגה הרפובליקנית במחוז ברטו. הוא מילא תפקיד זה עד 2004. לאחר מכן נבחר אל בית הנבחרים של ג'ורג'יה. לאודרמילק נבחר לסנאט המדינתי ב-2010, והושבע לתפקידו בראשית ינואר 2011. כחבר הסנאט של ג'ורג'יה ישב בראשות ועדת המדע והטכנולוגיה של הסנאט וכמזכיר ועדות החיילים המשוחררים, הצבא וביטחון המולדת, ובטיחות הציבור. הוא גם היה חבר בוועדת התחבורה של הסנאט. בשנים 2011–2013 היה נציג מחוז הבחירה ה-52, ובמהלך 2013 היה נציג המחוז ה-14.

לאודרמילק התפטר מהסנאט של ג'ורג'יה ב-27 באוגוסט 2013, במסגרת התמודדותו לבית הנבחרים של ארצות הברית במחוז הקונגרס ה-11 של ג'ורג'יה. נציג המחוז הרפובליקני המכהן, פיל גינגרי , לא התמודד לתקופת כהונה נוספת, ובמקום זאת ניהל מסע בחירות לסנאט של ארצות הברית שלא נשא פרי. יריבו של לאודרמילק בבחירות המקדימות היה חבר הקונגרס לשעבר בוב בר, עליו גבר לאודרמילק בפער ניכר בן כ-40%. משום שהמפלגה הדמוקרטית לא העמידה מועמד מטעמה בבחירות אלה, כהונתו של לאודרמילק בקונגרס הובטחה כבר בשלב הפריימריז. הוא הושבע לתפקידו בינואר 2015, עם התכנסות הקונגרס ה-114 של ארצות הברית.

לאודמילק מתנגד להפלות ולמיסוד פדרלי של נישואים של זוגות מאותו המין. הוא תומך בעריכת רפורמה בתוכניות המדיקר, מדיקייד, ובביטוח הלאומי. כמו כן, הוא בעד ביטול חוק הגנת החולה וטיפול בר השגה, ובעבר אף השווה את מאמצי הרפובליקנים ב-2017 לבטל חוק זה למלחמת העצמאות של ארצות הברית ולמלחמת העולם השנייה. הוא נחשב לתומך אדוק של דונלד טראמפ, שאת נשיאותו כינה כ"תנועה חברתית", ושיבח את הקונספט של "Make America Great Again". במהלך הליך ההדחה הראשון של טראמפ השווה את הדחתו לצליבת ישו. לאודרמילק קרא לפירוק שירות הכנסות הפנים וליצירת מערכת מס שטוח.

== קישורים חיצוניים ==

* 

* 

==הערות שוליים==

קטגוריה:חברי האספה הכללית של ג'ורג'יה
קטגוריה:חברי בית הנבחרים של ארצות הברית מג'ורג'יה
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:קצינים וחוגרים בחיל האוויר של ארצות הברית
קטגוריה:מלחמת המפרץ: אישים
קטגוריה:אמריקאים שנולדו ב-1963
S10

סטין דן הולנדר (נולדה ב-8 בנובמבר 2000), ידועה בשם הבמה שלה S10, היא זמרת וראפרית הולנדית.

== שנותיה הראשונות ==
דן הולנדר ואחיה התאום נולדו ב-8 בנובמבר 2000 בהורן בצפון הולנד.<ref></ref><ref name="Abel"></ref> מעת הולדתה היה לה קשר זעיר עם אביה הביולוגי. היא גדלה באבקרק הסמוכה, ולאחר מכן עברה שוב להורן ולמדה בתיכון המקומי.<ref name="Abel"/><ref name="NHD"></ref> בשנת 2018 החלה ללמוד באקדמיית הרמן ברוד באוטרכט.<ref name="&C"></ref>

לאורך נעוריה סבלה דן הולנדר מבעיות נפשיות, הכוללת הזיות ודיכאון.<ref name="&C"/> כשהייתה בת 14 היא אושפזה בבית חולים פסיכיאטרי לאחר שניסתה להתאבד. היא אובחנה כבעלת הפרעה דו-קוטבית.<ref></ref>

== קריירה ==
את קריירת המוזיקה שלה החלה כשחתמה חוזה הקלטות עם חברת התקליטים Noah's Ark. בשנים 2017–2019 הוציאה הזמרת לאור שלושה מיני-אלבומים, Antipsychotica, Lithium ו-Diamonds, ובשלהי שנת 2019 פרסמה את אלבום הבכורה שלה, Snowsniper. בשנה העוקבת הוציאה לאור את אלבומה השני, Vlinders. בשנת 2021 הוציאה את הסינגל "Adem Je In", מתוך אלבומה העתידי הנושא את אותו שם. הוא הגיע למקום ה-15 במצעד הסינגלים ההולנדי.

ב-7 בדצמבר 2021 הכריזה אחת משתי רשויות השידור בהולנד, "AVROTROS", כי S10 נבחרה לייצג את המדינה באירוויזיון 2022. ב-3 במרץ התפרסם שירה לאירוויזיון 2022, "De diepte" (בעברית: המעמקים). ב-10 במאי 2022 ביצעה S10 את "De dipete" על בימת חצי הגמר הראשון של אירוויזיון 2022. עם הקראת התוצאות של שלב זה היא נמנתה בין האמנים שהעפילו לגמר. ב-14 במאי הופיעה S10 בגמר התחרות. עם תום הקראת התוצאות היא דורגה במקום ה-11 עם 171 נקודות (129 מהשופטים ו-42 מהקהל).

== דיסקוגרפיה ==
=== אלבומי אולפן ===
* 2019: Snowsniper
* 2020: Vlinders

=== מיני-אלבומים ===
* 2017: Antipsychotica
* 2018: Lithium
* 2019: Diamonds

== קישורים חיצוניים ==

== הערות שוליים ==

קטגוריה:זמרות הולנדיות
קטגוריה:ראפריות הולנדיות
קטגוריה:נציגי הולנד באירוויזיון
קטגוריה:משתתפי אירוויזיון 2022
קטגוריה:אמנים הולנדים הידועים בשם במה
קטגוריה:אישים שניסו לשים קץ לחייהם וכשלו
קטגוריה:תאומים
קטגוריה:הולנדיות שנולדו ב-2000
קטגוריה:הולנדים שנולדו ב-2000
משק הדלק בישראל

משק הדלק בישראל הוא משק הדלק בשטח מדינת ישראל ובשטחים שבשליטתה.

== מבנה משק הדלק ==
שרשרת האספקה של הדלק בישראל מורכבת ממספר קטן של גופים גדולים, האחראים על יבוא, אחסון והפצה של מוצרי אנרגיה.

=== יבוא מוצרי אנרגיה ===
יבוא מוצרי אנרגיה נעשה על ידי מספר גופים:
* חברת החשמל לישראל מייבאת מזוט ופחם
* בז"ן מייבאת נפט גולמי
* חברות הדלק בישראל מייבאות תזקיקי דלק.
רוב הנפט הגולמי בישראל (כ-91%) מיובא ממדינות ברית המועצות לשעבר..

ארגון Oil Change International עקב אחר 65 משלוחי נפט ודלק לישראל בין 21 באוקטובר 2023 ל-12 ביולי 2024 וניתח את הממצאים. בתקופה זו זוהתה אזרבייג'ן כיצואנית הנפט העיקרית, המספקת לישראל 28% מאספקת הנפט הגולמי דרך צינור הנפט באקו-טביליסי-ג'ייהאן. מדינות נוספות המספקות כמויות דלק משמעותיות לישראל הן קזחסטן, גבון, ניגריה, ברזיל, הרפובליקה של קונגו ואיטליה. ארצות הברית היא הספקית המרכזית של דלק מטוסים מסוג JP-8 המשמש לתדלוק מטוסי חיל האוויר הישראלי. רוב הסולר מגיע מרוסיה.

מספר חברות נפט בינלאומיות מסייעות באספקת דלק לשוק הישראלי ומעורבות בפרויקטים בתחום האנרגיה. החברות שברון, BP, אקסון מוביל, של, Eni וטוטאלאנרז'י מספקות כ-35% מהנפט הגולמי לישראל.

מכליות הנפט מגיעות לישראל מנמלים באיטליה, יוון ואלבניה. טורקיה וקפריסין מספקות שירותי שטעון למכליות המגיעות מגבון, ניגריה וקזחסטן. כרבע מאספקת הנפט הגולמי לישראל מקורה בנמל ג'ייהאן בטורקיה. רוב מכליות הנפט המיועד לישראל נושאות את דגל מלטה או דגל יוון.

=== אחסון ===
אחסון הדלק נעשה על ידי חברת תשתיות נפט ואנרגיה (תש"ן) וחברת חברת קו צינור אילת אשקלון (קצא"א) במתקניהם באשקלון, אילת וחיפה.

=== זיקוק והפצה ===
הנפט הגולמי עובר תהליכי זיקוק בבתי זיקוק לנפט בחיפה ובאשדוד, מאוחסן ומונפק יחד עם התזקיקים במפעלי תש"ן וקצא"א. הנפט המזוקק משמש להפקת סולר לתחבורה, סולר להסקה, בנזין, ותזקיקים מסחריים נוספים.

=== מכירה לצרכנים ===

=== צרכנים ===
על פי דו"ח צריכת מוצרי דלק, בשנת 2020 צרך המשק הישראלי (כולל הרשות הפלשתינאית) 7.6 מיליון טון מוצרי דלק. הצרכנים העיקריים היו סולר לתחבורה (2.5 מיליון טון) ובנזין 95 (2.3 מיליון טון). צרכנים גדולים נוספים הן התעשיות הפטרוכימיות, תעופה אזרחית, אוניות וייצור חשמל. נתוני צריכת הדלק של מערכת הביטחון חסויים.

== מיסוי ==

פילוח מרכיבי מחיר הדלק בישראל (אוגוסט 2016)
מחיר הנפט בישראל נקבע על ידי משרד התשתיות הלאומיות, האנרגיה והמים.

מחיר הבנזין לצרכן בתחנות הדלק מורכב מן הרכיבים הבאים:
* המחיר בשער בית הזיקוק (מורכב מממוצע מחירי הדלק באירופה, בתוספת עלויות הובלה)
* בלו (נקבע על ידי רשות המיסים)
* סל הוצאות השיווק לבנזין
* מע"מ (נקבע על ידי משרד האוצר)
* תוספת שירות מלא (אם ניתן)

מחיר הדלק בעולם משפיע אך במעט על מחירי הבנזין בתחנות הדלק בישראל, מכיוון שמרכיב המס שבמחיר הדלק בישראל הוא מן הגבוהים בעולם - מסי הבלו והמע"מ (המועברים למשרד האוצר) מהווים כ-60% ממחיר הדלק בארץ.

== קישורים חיצוניים ==
* 

==הערות שוליים==

*
פנג (קבוצה אתנית)

פנג, היא קבוצה אתנית הידועה גם בשמות פאן ופהואין, הנמצאת בגינאה המשוונית, צפון גבון, ודרום קמרון. נכון לשנת 2010, הפנג הם כ-85% מאוכלוסיית גינאה המשוונית, המרוכזים בעיקר במחוז ריו מוני. פנג הם גם האוכלוסייה העיקרית של גבון (בערך רבע מהאוכלוסייה). גם במדינות אחרות, במחוזות בהם הם גרים, הפנג היא אחת הקבוצות האתניות המשפיעות ביותר.

== שפה ==
אנשי הפנג מדברים בעיקר את שפת הפנג, הידועה גם בשמות פהואין, פמואה ופנגואה. מוצא השפה משבטי הבנטו הדרומיים, והיא משתייכת למשפחת השפות הניז'ריות-קונגולזיות. שפת הפנג דומה לשפות האחרות מאותה המשפחה, הבטי והבולו. הנוכחות הגדולה ביותר של שפות כאלו היא מצפון לנהר האוגואה, בערך במרכז גבון.

הפנג העבירו את ההיסטוריה והשפה שלהם דרך מסורת שבעל פה מוזיקלית. הרבה מהפנג מכירים שפות אחרות חוץ משפת הפנג, הנפוצות בהן הן ספרדית, צרפתית, גרמנית, פורטוגזית ואנגלית. המסורת של שפה נוספת התפתחה אצל הפנג בזמן השליטה הקולוניאלית של ספרד בגינאה המשוונית, השליטה של צרפת בגבון, והשליטה של גרמניה ולאחר מכן צרפת בקמרון.

== היסטוריה ==
אנשי הפנג הם מהגרים בגינאה המשוונית, והם ככל הנראה היגרו ממרכז קמרון במהלך המאה ה-19.

האתנולוגים שיערו בהתחלה כי אנשי הפנג הם נילוטים, כלומר מוצאם הוא מאזור הנילוס, או אפילו מהמצרים הקדמונים, אך השערה זו הופרכה. על פי צירוף של הוכחות שונות, ההשערה כיום היא שמוצא הפנג הוא משבטי העמים, והם התחילו לחזור אל אפריקה בסביבות המאה השביעית או השמינית, עקב פלישות מהצפון, והמלחמות במערב אפריקה. ההגירה שלהם מקמרון יוחסה לניסיון בריחה מהאלימות של השעבוד ופשיטות העבדים, שביצעו בני שבט ההאוסה, אבל ישנם גם תיאוריות מתחרות. בעזרת שימוש בגלוטוכרונולוגיה, היסטוריונים גילו שהיו דוברים של שפת הפנג בדרום קמרון לפני יותר מ-4,000 שנים.

אנשי הפנג היו קורבנות לסחר העבדים הטרנס-אטלנטי והטרנס-סהרה במאות ה-16 וה-19. בסחר העבדים יוחס לאנשי הפנג קניבליזם על ידי מוכרי העבדים והמיסיונרים, כנראה בגלל עצמות וגולגולות אדם שנמצאו בתיבות עץ ליד הכפרים שלהם. טענה זו שומשה כדי להצדיק את מעשיהם של סוחרי העבדים. כשסוחרי העבדים פשטו על הכפרים של הפנג, אלפי אלילים מעץ שנמצאו בכפרים, והכפרים עצמם, נשרפו על ידי הפושטים. מאוחר יותר אתנולוגים שדיברו עם אנשי הפנג גילו שהם לא באמת היו קניבלים, אלא העצמות שנמצאו היו של אבותיהם.

== קישורים חיצוניים ==

* 
* 

== הערות שוליים ==
טיילר מורטון

טיילר סקוט מורטון (באנגלית: Tyler Scott Morton; נולד ב-31 באוקטובר 2002 בוואלוסי שבאנגליה) הוא כדורגלן אנגלי המשחק בעמדת הקשר בקבוצת האל סיטי מליגת המשנה באנגליה, אליה הוא מושאל מליברפול.

== קריירת מועדונים ==
מורטון גדל במחלקת הנוער של ליברפול. ב-21 בספטמבר 2021 ערך את הופעת הבכורה שלו בקבוצה הבוגרת של המועדון, בניצחון 0–3 על נוריץ' סיטי במסגרת הסיבוב השלישי של גביע הפוטבול ליג. ב-20 בנובמבר הוא ערך את הופעת הבכורה שלו בפרמייר ליג, כשהחליף את טיאגו אלקנטרה בדקה ה-86 בניצחון 0–4 על ארסנל במסגרת המחזור ה-12 לעונת 2021/2022. ב-24 בנובמבר ערך את הופעת הבכורה שלו בליגת האלופות, בניצחון 0–2 על פורטו במסגרת שלב הבתים לעונת 2021/2022.

ב-1 באוגוסט 2022 הושאל מורטון לבלקברן רוברס לעונת 2022/2023. הוא ערך הופעת בכורה ב-6 באוגוסט 2022 בניצחון 3–0 נגד סוונסי סיטי. 

ב-1 בספטמבר 2023, מורטון הושאל להאל מליגת המשנה לעונת 2023/2024. ב-15 בספטמבר ערך הופעת בכורה, כשעלה בדקה ה-59 בתיקו 1–1 נגד קובנטרי סיטי. בדצמבר 2023, זכה מורטון בפרס השחקן הצעיר של החודש.

== קריירה בין-לאומית ==
ב-11 בנובמבר 2021, מורטון ערך את הופעת הבכורה שלו בנבחרת אנגליה עד גיל 20 במהלך ההפסד 0–2 לפורטוגל בליגת העילית 2021–22 עד גיל 20.

ב-19 בנובמבר 2023, מורטון ערך את הופעת הבכורה שלו בנבחרת אנגליה עד גיל 21 כמחליף בניצחון החוץ 3–0 נגד סרביה, במסגרת מוקדמות אליפות אירופה 2025 עד גיל 21.

==קישורים חיצוניים==

== הערות שוליים ==

קטגוריה:כדורגלנים אנגלים
קטגוריה:קשרי כדורגל אנגלים
קטגוריה:כדורגלני ליברפול
קטגוריה:כדורגלני בלקברן רוברס
קטגוריה:אנגלים שנולדו ב-2002
נואה אמבמבה

נואה אמבמבה-מואנדה (בצרפתית: Noah Mbamba-Muanda; נולד ב-5 בינואר 2005 באיקסל שבבלגיה) הוא כדורגלן בלגי המשחק בעמדת הקשר האחורי בקבוצת פורטונה דיסלדורף מהבונדסליגה השנייה.

== קריירת מועדונים ==
אמבמבה שיחק במחלקת הנוער של ראסינג גנק, ובשנת 2020 עבר למחלקת הנוער של קלאב ברוז' והחל לשחק בקבוצת המילואים שלה.

ב-23 במאי 2021 ערך אמבמבה את הופעת הבכורה שלו במועדון, בהפסד 1–2 לראסינג גנק במסגרת ליגת העל הבלגית לעונת . זו הייתה הופעתו היחידה במדי המועדון בעונה זו.

ב-19 באוקטובר 2021 ערך אמבמבה את הופעת הבכורה שלו בליגת האלופות, בהפסד 1–5 למנצ'סטר סיטי במסגרת שלב הבתים לעונת 2021/2022.

ב-14 בינואר 2023 חתם אמבמבה בבאייר לברקוזן. בעונת 2023/24 נמנה אמבמבה על הסגל של באייר לברקוזן שזכה בדאבל מקומי, אך ערך שלוש הופעות ליגה בלבד.

בקיץ 2024 הושאל אמבמבה לעונה אחת לפורטונה דיסלדורף מהבונדסליגה השנייה.

== תארים ==
;קלאב ברוז'
* אליפות בלגיה: 2020/21, 2021/22
* הסופר קאפ הבלגי: 2021, 2022

;באייר לברקוזן
* בונדסליגה: 2023/24
* הגביע הגרמני: 2023/24

== קישורים חיצוניים ==

קטגוריה:כדורגלנים בלגים
קטגוריה:קשרי כדורגל בלגים
קטגוריה:כדורגלני קלאב ברוז'
קטגוריה:בלגים שנולדו ב-2005
קטגוריה:כדורגלני באייר לברקוזן
קטגוריה:כדורגלני פורטונה דיסלדורף
המושל הכללי של ברבדוס

המושל הכללי של ברבדוס (באנגלית: Governor-General of Barbados) היה נציגו של המונרך של ברבדוס החל מעצמאותה של ברבדוס ב-1966 ועד להפיכתה לרפובליקה ב-2021. על פי סדר הקדימויות של ברבדוס, המושל הכללי היה הראשון על פני כל אישי הממשל של המדינה.

תפקיד המושל הכללי הוגדר על פי פרק 4 לחוקת ברבדוס. המושל הכללי מונה על ידי המלכה בעצת ראש ממשלת ברבדוס. המושל הכללי החזיק סמכויות ביצועיות ונתן הסכמה להצעות חוק בשמו של המונרך ובכך הפך אותם לחוקים. חוקת ברבדוס הגבילה את סמכויות המושל הכללי, ששיטת הממשל שלה הייתה מונרכיה חוקתית. לפיכך היא הגבילה למעשה את סמכויות המלכה, כפי שהגבילה את סמכויות המושל הכללי, שברוב המקרים הפעיל את סמכויותיו בעצת ראש הממשלה וגורמים אחרים בברבדוס, באופן דומה לנשיא ברבדוס כיום.

משרת המושל הכללי נוצרה כאשר ב-1966 קיבלה ברבדוס את עצמאותה. מאז ראשית הקולוניאליזציה של ברבדוס על ידי הממלכה המאוחדת ועד קבלת העצמאות, כיהנו בברבדוס 68 מושלים, ואחריהם כיהנו 8 מושלים כלליים. ב-20 בנובמבר 2021 הפכה ברבדוס לרפובליקה ומשרת המושל הכללי בוטלה.

==תפקידים==
המלכה, בעצת ראש ממשלת ברבדוס, מינתה מושל כללי כנציגה בברבדוס. הן המלכה והן המושל הכללי החזיקו ברוב הסמכויות במדינה, אם כי רק במקרים נדירים נעשה בהן שימוש באופן חד-צדדי. סמכויות אלו הופעלו רק במקרי חירום או במצב מלחמה.

המושל הכללי ייצג את המלכה באירועים טקסיים כמו פתיחת הפרלמנט ובחלוקת תוארי כבוד ומצעדים צבאיים. על פי החוקה, ניתנה למושל הכללי הסמכות לפעול בעניינים מסוימים. לדוגמה, במינוי פקידי הממשל האזרחיים, בהענקת חנינות ובפיזור הפרלמנט. אך רק במעט מאוד מקרים הוסמך המושל הכללי לפעול אך ורק על דעת עצמו, ובדרך כלל נדרשה חתימת קיום של ראש הממשלה כדי להפעיל את סמכויות המושל הכללי.

המושל הכללי גם ישב בראש המועצה המלכותית של ברבדוס.

==שבועת האמונים==
על פי חוקת ברבדוס, שבועת האמונים של המושל הכללי של ברבדוס הייתה:

==ביטול המשרה==
בספטמבר 2020 הודיעה ברבדוס על ביטול המלוכה של ברבדוס ומשרת המושל הכללי, ומלכת ברבדוס הוחלפה בנשיאת ברבדוס, שנושאת תפקיד טקסי. המושלת הכללית האחרונה, סנדרה מייסון, נבחרה ב-20 באוקטובר 2021, והושבעה כנשיאה ב-30 בנובמבר אותה שנה.

==רשימת המושלים הכלליים של ברבדוס==
{| class=wikitable
|-
! מס'
! תמונה
! שם 
! תחילת כהונה
! סיום כהונה
! מונרך בתקופתו
|-
| 1
 ג'ון מונטגיו סטואו 
| 30 בנובמבר 1966
| 18 במאי 1967
| rowspan="14" | אליזבת השנייה 100px
|-
| 2
 אלרי וינסטון סקוט 
| 18 במאי 1967
| 9 באוגוסט 1976 
|-
| 
 ויליאם רנדולף דאגלס 
| 9 באוגוסט 1976
| 17 בנובמבר 1976
|-
| 3
 דייטון לייל וורד 
| 17 בנובמבר 1976
| 9 בינואר 1984 
|-
| 
 ויליאם רנדולף דאגלס 
| 9 בינואר 1984
| 24 בפברואר 1984
|-
| 4
 יו וורל ספרינגר 
| 24 בפברואר 1984
| 6 ביוני 1990
|-
| 5
 ניטה בארו 
| 6 ביוני 1990
| 19 בדצמבר 1995 
|-
| 
 דניס ויליאמס 
| 19 בדצמבר 1995
| 1 ביוני 1996
|-
| 6
 קליפורד הסבנדס 
| 1 ביוני 1996
| 31 באוקטובר 2011
|-
| 
 אליוט בלגרייב 
| 31 באוקטובר 2011
| 30 במאי 2012
|-
| 
 סנדרה מייסון 
| 30 במאי 2012
| 1 ביוני 2012
|-
| 7
 אליוט בלגרייב 
| 1 ביוני 2012
| 30 ביוני 2017
|-
| 
 פיליפ גרייבס 
| 1 ביולי 2017
| 8 בינואר 2018
|-
| 8
 סנדרה מייסון 
| 8 בינואר 2018
| 30 בנובמבר 2021
|}

==קישורים חיצוניים==

* 
* [https://www.gov.bb/Visit-Barbados/governor-general המושל הכללי באתר ממשלת ברבדוס] 
* [https://www.royal.uk/barbados על המלכה ותפקידה בברבדוס] 

*
קטגוריה:ברבדוס: ממשל
קטגוריה:ברבדוס: פוליטיקה
בילי קטקאופומפון

בילי קטקאופומפון (בצרפתית: Billy Ketkeophomphone; נולד ב-24 במרץ 1990 בשמפיני-סור-מארן שבצרפת) הוא כדורגלן לאי יליד צרפת המשחק בעמדת החלוץ בקבוצת סרי פהנג מליגת העל המלזית ובנבחרת לאוס.

== קריירת מועדונים ==
בנעוריו, החל קטקאופומפון לשחק בראסינג פריז, ובשנת 2006 עבר לאקדמיית קליירפונטיין היוקרתית. לאחר עונה אחת, חתם בשטרסבורג. בקיץ 2008 קודם לקבוצה הבוגרת של המועדון.

ב-20 במאי 2011 חתם קטקאופומפון על חוזה לחמש עונות בפ.צ. סיון מליגת העל השווייצרית. ב-31 בינואר 2012 הוא שוחרר מהמועדון, וחזר לצרפת על-מנת לחתום בטור.

ב-16 ביוני 2015 חתם קטקאופומפון באנז'ה, העולה החדשה לליגת העל הצרפתית. הוא השחקן הדרום אסייתי הראשון ששיחק בליגת העל הצרפתית. בעונתו הראשונה במועדון ערך 38 הופעות בכל המסגרות, בהן הבקיע שישה שערים. בעונתו השנייה במועדון סבל קטקאופומפון מפציעה בברכו, שהשביתה אותו למשך מרבית העונה.

ב-31 באוגוסט 2018 חתם באוסר מהליגה הצרפתית השנייה.

ב-20 בנובמבר 2019 חתם בשולה מהליגה הצרפתית השלישית.

ב-1 ביולי 2020 חתם קטקאופומפון בדנקרק מהליגה הצרפתית השנייה.

ב-28 בינואר 2022 הצטרף לסרי פהנג מליגת העל המלזית.

== קריירה בין־לאומית ==
קטקאופומפון נולד להורים מהגרים לאים שברחו לצרפת בשנות ה־80 של המאה ה-20, והביע את רצונו לשחק ולייצג את לאוס ברמה הבין־לאומית. בשנת 2021 הוא זומן לסגל נבחרת לאוס לקראת טורניר אליפות דרום־מזרח אסיה בכדורגל 2020. ב־6 בדצמבר 2021 הוא ערך את הופעת הבכורה שלו בנבחרת, בהפסד 2-0 לנבחרת וייטנאם במסגרת הטורניר.

== קישורים חיצוניים ==

== הערות שוליים ==

קטגוריה:כדורגלנים לאים
קטגוריה:חלוצי כדורגל לאים
קטגוריה:כדורגלני שטרסבורג
קטגוריה:כדורגלני פ.צ. סיון
קטגוריה:כדורגלני טור
קטגוריה:כדורגלני אנז'ה
קטגוריה:כדורגלני אוסר
קטגוריה:כדורגלני פהנג
קטגוריה:ילידי 1990